Tidligere i denne uge kom der endelig, endelig en løsning på det dagpengeproblemet, som har martret regeringen siden dens tiltrædelse, og som har ligget som en dyne over dansk økonomi med lavt privatforbrug og stor usikkerhed for fremtiden.

Bedre sent end aldrig lykkedes det for regeringen at lave en aftale med Enhedslisten, som sikrer forsørgelse til de omkring 30.000 danskere, som ellers havde mistet deres økonomiske fundament.

Det absurde ved dagpengereformen har fra starten været, at Venstre, de konservative, Dansk Folkeparti - støttet af de radikale – groft har undervurderet krisens omfang og dermed også konsekvenserne af reformen. Derfor skal der kun lyde ros til dem for at have grebet ind og skabt tryghed for alle lønmodtagere i landet.